लखनऊ। सूबे के परंपरागत उद्योगों को बढ़ावा देने के मकसद से शुरू की गई एक जिला एक उत्पाद (ओडीओपी) योजना को जमीन पर उतारने के जुलाई के तीसरे हफ्ते में राज्य स्तरीय समिट का लखनऊ के इंदिरा गांधी प्रतिष्ठान में वृहद स्तर पर आयोजन किया जाएगा। इसका उद्घाटन प्रधानमंत्री नरेंद्र मोदी से कराने का इरादा है। ओडीओपी समिट में लघु उद्योग विशेषज्ञों और उद्यमियों को विशेष रूप से आमंत्रित किया जाएगा, ताकि योजना की ब्रांडिंग वैश्विक स्तर पर की जा सके। ओडीओपी को लेकर 10 जुलाई को मुख्यमंत्री योगी आदित्यनाथ की अध्यक्षता में उद्यमियों के साथ बैठक भी होगी।